Aalborg Stiftstidende, 1844-09-10
J Løverdags paakiendtes i den herværende Overret en fra Stevns- og Faxo Herredsting indanket Justitssag imod en 12 Aars gammel Arrestantinde, ved Navn Birthe Frederiksdatter, der sigtedes for Brandstiftelse. De nærmere Omstændigheder ved denne i psychologisk og juridisk Henseende ikke uinteressante Sag ere følgende. Efterat Arvefæstegaardmand Jørgen Christensens Udflyttergaard paa Kippinge Mark ved en, den 30te April sidstl. Kl. 12 1/2 om Middagen udbrudt Jld var lagt i Aske, afgav Arrestantinden, der i de første Forhør ikke havde ladet sig forlyde med, at hun vidste nogen Besked og Jldens Oprindelse, i et, den 2den Mai næstefter optaget Forhør, den Forklaring, at hun ved Uforsigtighed havde foranlediget Branden paa følgende Maade. Kort for Middag havde hun paa Møddingen fundet et Papiromslag, hvori der var en chemisk Svovistik, og da hun havde hørt, at man, ved at stryge en slig Svovlstikpaa en Væg, kunde faae den til at brænde, besluttede hun at forsøge, om dette var rigtigt, og strøg derfor Svovlstikken paa den nærmeste Væg, men da der herved gik Jld i Svovl stikken og hun brændte sine Fingre, slap hun den, saa at den faldt ned i noget Foder, som laae op til en Væg, der maa antages at have hørt til den Længde, hvor Jlden udbrød. Da det begyndte at ryge, stampede hun paa dette Foder med Foden for at dæmpe Røgen, men af Frygt for at brænde sin Fod, ophørte hun atter hermed, hvornæst hun i den Tanke, at Jlden snart vilde uddøe, gik ind for at spise til Middag, og kort Tid efter Maaltidet bemærkedes den opstaaede Brand. Nysnævnte Forklaring vedblev Arrestantinden under et, den 4de f. M. optaget Forhør, men i et paafølgende Forhør, der optoges den 6te Mai, tilstod hun at hun, ifølge et hos hende under Maaltidet opstaaet Forsæt havde stukket Jld paa Gaarden og udført dette paa den Maade, at hun, efterat være gaaet i Kjøkkenet og der at have sat sig i Besiddelse af en i den ene Ende antændt Brand, havde baaret samme ud i sin egen Træsko og stukket den ind i et Knippe Halm, der laae tæt op til Længden, hvor Jlden udbrød. Som Motiv hertil angav hun nu, at hun ikkun havde faaet af den ene af de Retter, der den Dag spistes til Middag, og oftere under sin Tjenestetid hos Jørgen Christensen, hos hvem hun var fæstet som saakaldt lille Pige, havde lidt Sult, hvilket hun frygtede for ogsaa i Fremtiden vilde blive Tilfældet, ligesom hun tilføiede, at hun havde ventet, naar Gaarden var brændt, at komme hjem igjen, hvor der ikke var saa meget at bestille. Grunden til, at hun tidligere havde forklaret, ikkun af Uforsigtighed at have antændt Jlden, var, at hun saa troede at slippe bedre fra det, end naar hun tilstod, at hendes Handling var forsættig. Under et, den paafølgende Dag, 7de Mai. optaget Forhør, modificerede Arrestantinden imidlertid atter den ovenanførte Tilstaaelse derhen, at hun hentede Jlden fra Kjøkkenet og antændte Halmen omtrent en halv Time for Middagsmaaltidet fandt Sted, og opgav nu som Motiv til Gjerningen, at hun ikke de foregaaende Dage havde faaet tilstrækkelig Middagsmad, idet hun dog paastod, først at have fattet Forsættet til sin Gierning, samme Dag denne udførtes. Endelig anførte Arrestantinden i et, den 10de Mai optaget Forhør, som det eneste Motiv til hendes Gjerning, at hun kjedede sig i sin Tjeneste og vilde hjem til sin Moder, ligesom hun yderligere modificerede sin Forklaring om Tiden, naar Brandstiftelsen af hende var foretagen. Skjøndt der under Sagen ikke er fremkommet Oplysninger, der modsige Arrestantindens Tilstaaelse om med Forsæt at have paasat Jlden, saa er der dog paa den anden Side ei heller tilveiebragt Data, der bestyrke denne. Med Hensyn deels hertil deels til at Tilstaaelsens Troværdighed svækkes ved de flere Gange der gjorte Modificationer, og endelig til Arrestantindens Alder og, efter hvad der er oplyst, meget forsømte Opdragelse, dristede Overretten sig ikke til at domfælde hende, der i hvert Fald, som værende under criminel Lavalder, ikke kunde straffes for, ved blot Uforsigtighed at have bevirket Jlden. Som Følge heraf tillagdes der Arrestantinden Frifindelse, dog med i Fædrel. Paalæg af Actionsomkostningerne.